proxectonos/corpus_dominio_legal_administrativo_tmp huggingface dataset:
28/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 22 de marzo de 2016, pola que se somete a información pública a petición de autorización administrativa previa e de construción dunha instalación de distribución eléctrica no concello das Pontes de García Rodríguez (IN407A 2016/036-1)

Expte.: IN407A 2016/036-1 Solicitante: Endesa Distribución Eléctrica, S. L. Denominación: Reforma centro de transformación 20/0,4 kV 1000 kVA “Geotecnia”. Concello: As Pontes de García Rodríguez -Substitución da aparamenta de alta tensión existente por dúas celas modulares de entrada de liña e de proteción do transformador. -Instalación dun novo cadro de baixa tensión, de catro saídas, e a súa conexión co transformador existente. -Instalación dun novo cadro de medida. -Adecuación interior do edificio. -Alimentación do centro de transformación a partir da rede de distribución, mediante a construción dunha liña subterránea (15 metros 20 kV RHZ1-OL 12/20 kV 3x(1x95) mm2) e conexión da mesma mediante un paso aéreo-subterráneo coa liña existente denominada “LMT Talleres”, de 20 kV, propiedade de Endesa distribución. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 22 de marzo de 2016 Isidoro Martínez Arca Xefe Territorial da Coruña
28/04/2016 | Administración LocalMunicipal
Cee
Licitación contrato de prestación do servizo de limpeza de maleza e desbroce de biomasa das pistas municipais do Concello de Cee

O Concello de Cee saca a licitación o contrato de prestación do servizo de limpeza de maleza e desbroce de biomasa das pistas municipais do concello de Cee. (2016/2017). Expediente: 2016/C004/000002. OBXECTO DO CONTRATO: prestación do servizo de limpeza de maleza e desbroze de biomasa das pistas municipais do concello de Cee. FORMA E PROCEDEMENTO DE ADXUDICACIÓN: mediante procedemento aberto e tramitación ordinaria. DURACIÓN DO CONTRATO: Dous anos. Con efectos desde a formalización do contrato, sendo susceptible de prórroga por prazo dun ano. ORZAMENTO MÁXIMO DE LICITACIÓN: 2.800 €/mes ao que se engadirá o Imposto sobre o Valor Engadido por valor de 588 euros/mes, o que supón un total de 3.388 euros/mes. FINANCIAMENTO.- Con cargo a partida orzamentaria 171/210.00 para a anualidade de 2016, quedando sometido a condición suspensiva da existencia de crédito para o exercicio de 2017. CRITERIOS DE ADXUDICACIÓN: Un so criterio de adxudicación, que de conformidad eco artigo 150.1 do Texto Refundido da Lei de Contratos do sector público, aprobado polo Real Decreto Lexislativo 3/2011, do 14 de novembro, deber ser necesariamente o do prezo máis baixo. PRAZO DE PRESENTACIÓN DE PROPOSICIÓNS: Quince días naturais contados a partir do día seguinte ao de publicación do anuncio de licitación no Boletín Oficial da Provincia da Coruña e no Perfil do contratante que o Concello de Cee ten a súa disposición na páxina web e portal de transparencia. LUGAR DE PRESENTACIÓN DE PROPOSICIÓNS: No Concello de Cee en horario de 9:00 a 13:30 h. Poderán presentarse, por correo, por telefax, ou por medios electrónicos, informáticos ou telemáticos, en calquera dos lugares establecidos no artigo 38.4 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. GARANTÍA DEFINITIVA: 5% do importe da adxudicación IVE excluido. MÁIS INFORMACIÓN E CONSULTA DE PREGOS DE CLÁUSULAS ADMINISTRATIVAS E DE PRESCRIPCIÓNS TÉCNICAS QUE REXÉN O CONTRATO: Concello de Cee, en horario de 9:00 a 13:30 horas e no perfil do contratante. (www.concellocee.es) Telf.: 981745100 Fax: 981746757. Cee, 20 de abril de 2016 O alcalde Ramón Vigo Sambade
28/04/2016 | Administración LocalMunicipal
Cerdido
Anuncio de licitación

1. Entidade adxudicadora: Concello de Cerdido a) Dependencia: Servizo de Contratación. b) Número de expediente: 2016/C003/000001 2. Obxecto do contrato: contratación da obra Estrada a O Porto-A Barqueira e outros 3. Tramitación: ordinaria. Procedemento: aberto.4. Orzamento base de licitación: 57.765,56 € (TVE incluído) 5. Garantía provisional: non se esixe.6. Obtención de documentación: web municipal (perfil do contratante): www.cerdido.es.Información: a) Teléfono 981411000. b) Fax 9814T1027. e) Enderezo: As Felgosas, Núm.1 7. Clasificación: non se esixe. a) Prazo: vinte e seis días naturais, contados a partir do seguinte ao da publicación deste anuncio no Boletín Oficial da Provincia. b) Documentación que hai que presentar: véxase prego de cláusulas administrativas particulares tipo da Deputación Provincial da Coruña, publicado no BOP do 07/01/2016 c) Lugar de presentación: Rexistro Xeral de Entrada do Concello de Cerdido a) Lugar: Publicarase no Taboleiro de anuncios do Concello b) Data e hora: Publicarase no Taboleiro de anuncios do Concello 10. Outras informacións: véxanse pregos reguladores da contratación 11. Gastos de anuncios: por conta do adxudicatario. Cerdido, 20 de abril de 2016 O Alcalde Benigno Galego castro
28/04/2016 | Administración LocalMunicipal
Pontedeume
Declaracións de bens e actividades dos concelleiros de Pontedeume

En cumprimento do establecido no artigo 75.7 da Lei 7/1985, de 2 de abril, Reguladora das Bases de Réxime Local, dáse publicidade á presentación das declaracións sobre bens patrimoniais e declaracións sobre causas de posible incompatibilidade e actividade por parte dos concelleiros, cesante e entrante, deste Concello. CONCELLEIRO CESANTE QUE PRESENTOU A DECLARACIÓN: D. Jose Misael Ernesto Alfonso Gil Robles Borgoñoz. Data de presentación: 04 de abril de 2016. CONCELLEIRO ENTRANTE QUE PRESENTOU A DECLARACIÓN: D. Valentin Manuel Genis Villalmanzo. Data de presentación: 20 de abril de 2016. En Pontedeume a 21 de abril de 2016 A SECRETARIA, Dona Ana Ramos Ramos
28/04/2016 | Administración LocalMunicipal
Arteixo
Contratación, Bens e Patrimonio
Ampliación plazo do expediente adquisición de novas bombas para o pozo de bombeo de Sabón

O documento técnico que se publicou no perfil do contratante pertence a un procedemento anterior. Procédese a publicación do documento técnico conforme foi aprobación na Xunta de Goberno Local de data 23 de marzo de 2016. Considerando o anterior procedese a inmediata publicación do documento técnico aprobado, tendo os licitadores o prazo de 15 días naturais a partir do día seguinte da publicación deste anuncio no BOP. Arteixo 21 de abril de 2016 Asdo.- José Ramón Amado de la Fuente Concelleiro de Obras e Servizos Municipais Por delegación, Decreto 1336/2015
28/04/2016 | Administración LocalMunicipal
Brión
Aprobación definitiva do orzamento de 2016

Quedando definitivamente aprobado polo Pleno deste concello o orzamento para o exercicio económico do ano 2016, por acordo adoptado en sesión celebrada o día 20.04.2016, logo de transcorrido o prazo de exposición pública e resolta a alegación presentada, en cumprimento do que dispón o artigo 169.3 do texto refundido da Lei reguladora de facendas locais, faise público que este orzamento ascende, en gastos á contía de 5.473.617,78 euros e en ingresos a contía de 5.579.084,57 euros, correspondendo a cada capítulo as cantidades que de seguido se expresan, segundo o seguinte detalle: Nesta sesión acordouse tamén aprobar o cadro de persoal desta corporación, que queda establecido do seguinte xeito: Brión, 20 de abril de 2016 O alcalde José Luis García García
28/04/2016 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución do 14 de abril de 2016, pola que se somete a información pública a petición de autorización administrativa previa e de construción dunha instalación de distribución eléctrica no concello de Pontedeume (expediente IN407A 2016/257-1)

Expte.: IN407A 2016/257-1 Solicitante: Unión Fenosa Distribución, S. A. Denominación: LMTS CTS Avenida Doutor Villanueva, nº 66. Concello: Pontedeume Liña de media tensión subterránea, a 15 kV, cunha lonxitude de 0,440 km, coa orixe en empalmes a realizar na LMTS VDC-703, en punto de acceso á rede existente entre o CS Avenida de Ferrol (15CWW2) e o CT Villanueva (15CWN1), expediente 347/03, condutor tipo RHZ1-2OL 12/20 kV 1x240 mm2 Al e final no novo CTS proxectado. Centro de transformación prefabricado, cunha potencia de 400 kVA e unha relación de transformación de 15000/400-230 V. - Lei 24/2013, do 26 de decembro, do sector eléctrico (BOE núm.310, do 27 de decembro de 2013). - Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). - Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 14 de abril de 2016 Isidoro Martínez Arca Xefe Territorial da Coruña
28/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51627-María Dolores Veiga Nimo-Brión

María Dolores Veiga Nimo, solicita de Augas de Galicia a autorización de obras no lugar de Perros, parroquia de Os Ánxeles (Santa María), t. m. de Brión (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51627 As obras solicitadas consistirán no peche parcial da parcela nº 10494 do polígono nº 505 do regato de Perros da conca do río Sanín, afluente do río Pego, e executarase con postes de formigón de 2 metros de altura, separado 5 m. l. e fíos de arame galvanizado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Brión ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 14 de abril de 2016 O xefe do servizo territorial Ángel Gómez Rey
28/04/2016 | Administración LocalMunicipal
Vedra
Secretaría-Intervención
Anuncio devolución aval

Transcurrido o prazo de garantía para a execución das seguintes obras: E solicitada pola empresa adxudicataria a devolución da fianza constituída, faise público para que no prazo de quince días poidan presentarse as reclamacións que estimen pertinentes. Vedra, 21 de abril de 2016 O ALCALDE Asdo. Carlos Martínez Carrillo
28/04/2016 | Administración LocalMunicipal
A Coruña
Área de Facenda e Administración Pública
Contratación
Anuncio de contratación (CON-2/2016)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: CON-2/2016 2. Obxecto do contrato: Xestión de servizo público de axuda a domicilio do Concello da Coruña mediante a modalidade de concerto (SAD II) que fomente o emprego de calidade e a inserción de particulares con dificultades no mercado laboral. Duración: dous anos prorrogables por dous máis.3. Tramitación: ordinaria. Procedemento: aberto.4. Gasto estimado anual: 580.000 € anuais (IVE incluido). 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: quince días naturais contados a partir do seguinte ao da publicación deste anuncio no Diario Oficial de Galicia, e que remata ás 13:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase Perfil do Contratante.10. Outras informacións: véxanse prego reguladores da contratación.11. Gastos de anuncios: por conta do adxudicatario. A Coruña, 18 de abril de 2016 Saddik Alessio Basri. Concejala Responsable de Facenda e Administración (Decreto de delegación do 15/06/2015)
28/04/2016 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Pago de xuros de demora de clave de obra N/AC/87.8.2 no Concello de Boiro o día 25 de Maio de 2016

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de BOIRO, por mor das obras do Proxecto: Dito pagamento terá lugar: Lugar: Casa Consistorial do Concello de BOIRO Data: 25 de Maio de 2016 de 09:30 a 10:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 18 de abril de 2016 O xefe do servizo, Fdo.: Felipe de la Vega Gándaras
20/04/2016 | Administración LocalMunicipal
Ferrol
Facenda e Patrimonio
Modificación do regulamento de cesión de locais de propiedade municipal

O Concello de Ferrol aprobou, no seu día, un regulamento dirixido a regular as cesións de inmobles. En relación ao dito regulamento, na sesión plenaria que tivo lugar o 28/01/2016 adoptouse un acordo de modificación do mesmo co seguinte teor: “Primeiro.- Modificar -no termos e alcance antes citado- o artigo 9 do regulamento de cesión ou autorización de uso de locais de propiedade municipal aprobado por acordo plenario de 24 de outubro do ano 2000, no seu apartado a), de forma que a súa redacción será como segue: “O aboamento dos gastos correntes aos que este subxeito o inmoble (subministro de enerxía eléctrica, teléfono, etc), quedando exceptuado os locais que correspondan a cesións a favor de asociacións de veciños en relación aos seus consumos ordinarios de enerxia electrica e auga, tendo en conta as características do local é en relación ás actividades en defensa dos intereses xerais ou sectoriais dos veciños, gasto que asumira o concello.”. Nos termos do art.49 da Lei 7/85 reguladora das bases de réxime local, abrése un período de información pública e audiencia de trinta días, co gallo de que sexan presentadas as suxerencias e reclamacións relativas ao dito acordo. Ferrol, 31 de marzo de 2016. A concelleira delegada da área de Economía, Facenda, Emprego e Recursos Humanos, Eugenia Freire Fajardo.
20/04/2016 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Subministración de material diverso para o mantemento de edificios da Deputación Provincial da Coruña

A) organismo: Excma. Deputación Provincial da Coruña B) Dependencia que tramita o expediente: Servizo de Patrimonio e Contratación C) número de expediente: PCO.001.2015.00321 2. Obxecto do contrato: SUBMINISTRACIÓN DE MATERIAL DIVERSO PARA O MANTEMENTO DE EDIFICIOS DA DEPUTACIÓN PROVINCIAL DA CORUÑA 3. Prazo de EXECUCIÓN: Un ano a contar o día seguinte á formalización do contrato. O prazo poderá prorrogarse ata un máximo dun ano máis.4. TRAMITACIÓN E PROCEDEMENTO DE ADXUDICACIÓN: A) Tramitación: Ordinaria B) Procedemento: aberto cun único criterio de adxudicación (factor prezo), suxeito a regulación harmonizada.5. PRESUPOSTO MÁXIMO: 150.000,00 € IVE incluído, desagregado en dous lotes: Lote 1: Material eléctrico e electrónico: 100.000,00 € IVE incluído Lote 2: Material mecánico: 50.000,00 € IVE incluído 6. Garantía provisional: Non se esixe.7. Garantía definitiva: Non se esixe.8. Requisitos específicos do contratista: Ver cláusulas 7 e 10 do Prego.8. BIS. CLASIFICACIÓN: Non se esixe. Os licitadores deberán acreditar a súa solvencia xustificando o cumprimento dos requisitos específicos de solvencia esixidos na cláusula 10.1. b. G do prego de cláusulas administrativas.9. Presentación das ofertas ou das solicitudes de participación: A) Lugar de presentación das ofertas: Rexistro Xeral da Deputación Provincial da Coruña (Avda. Porto da Coruña, 2; 15003 A Coruña) B) Data límite de presentación de ofertas: 18 de maio de 2016 C) Presentarase en dous sobres pechados: Sobre A, subtitulado “Documentación”: Conterá a documentación esixida na cláusula 10 do Prego de cláusulas administrativas. Sobre C, subtitulado “Oferta económica e referencias avaliables automaticamente”: Conterá a proposición axustada ao modelo que figura no Anexo nº 3 do prego de cláusulas administrativas. C) MOSTRAS: Non se esixen. VARIANTES: Non se admiten.10. INFORMACIÓN: www.dacoruna. gal 981 080 314 11. Gastos de anuncios: Os gastos correspondentes aos anuncios da licitación serán por conta do adxudicatario.12. DATA DE ENVÍO DO ANUNCIO AO DIARIO OFICIAL DA UNIÓN EUROPEA: 7 de abril de 2016 A Coruña, 7 de abril de 2016 O PRESIDENTE, O SECRETARIO, Valentín González Formoso José Luis Almau Supervía
20/04/2016 | Administración LocalMunicipal
Arteixo
Secretaría Xeral
Convocatoria para outorgamento das autorizacións dos postos de venda ambulante na Feira Municipal de Arteixo

Convocatoria para outorgamento das autorizacións dos postos de venda ambulante na Feira Municipal de Arteixo Por resolución do concelleiro delegado da Área de Obras e Servizos do dia 11 de abril de 2016, aprobáronse as bases da convocatória para o outorgamento, en réxime de concorrencia, das autorizacións dos postos de venda ambulante na Feira Municipal de Arteixo. – Consulta das bases e obtención de información: – Taboleiro de anuncios do Concello – Páxina web municipal: wwww.arteixo.org – Departamento de Promoción e Desenvolvemento, sito no Centro Técnolóxico, avenida Arsenio Iglesias, parcela 46, Polígono de Sabón, Arteixo. – Prazo de presentación de instancias: ata o dia 3 de maio de 2016. Arteixo, a 13 de abril de 2016. O ALCALDE Por delegación, Decreto n.º 1336/2015 Asdo.: Patricia Amado Varela Concelleira de Promoción e Desenvolvemento
20/04/2016 | Administración LocalMunicipal
Sobrado
Aprobación definitiva do orzamento municipal 2016

EDICTO Aprobado inicialmente polo Pleno da Corporación, na sesión celebrada o día 22 de marzo de 2016, o Orzamento municipal para 2016, e transcorrido o prazo de exposición pública sen se ter presentado reclamacións, de conformidade co art.169 do RDL 2/2004, de 5 de marzo, enténdese definitivamente aprobado. Aos efectos da súa entrada en vigor, faise público o seu resumo por capítulos: ESTADO DE GASTOS ESTADO DE INGRESOS Forma parte do referido orzamento o cadro de persoal desta corporación que en cumprimento do que preceptúa o art.127 do RDL 781/1986, do 18 de abril, se reproduce a continuación: A) PERSOAL FUNCIONARIO Escala.–Subescala.–Grupo. – Habilitación estatal.–Secretaría-Intervención.–A1/A2 – Administración Xeral.–Administrativo.–C1 (interino) – Administración Xeral.–Auxiliar.–C2 (vacante) – Administración Especial.–Técnica. Traballadora social.–A2 – Administración Especial.–Operario de Servicios.–AP B) PERSOAL LABORAL TEMPORAL Denominación posto.–N.º postos. – Arquitecto técnio.–1 – Educadora social.–1 – Auxiliar axuda no fogar.–6 – Auxiliar administrativo.–1 – Técnico de emprego e desenvolvemento local.–1 – Auxiliar de información xuvenil.–1 – Técnico deportivo.–1 – Animador cultural.–1 – Socorrista.–1 – Oficial 2.ª (electricista).–1 – Tractorista.–1 – Peón mantemento vías públicas.–1 Contra a aprobación definitiva do orzamento poderase interpoñer recurso contencioso-administrativo nos prazos e forma establecidos na normativa reguladora da citada xurisdicción, de conformidade co establecido no artigo 171 do RDL 2/2004, do 5 de marzo. Sobrado, 18 de abril de 2016. O alcalde Asdo.: Luís Lisardo Santos Ares
20/04/2016 | Administración LocalMunicipal
Vimianzo
Anuncio de exposición pública

O Pleno do Concello, na sesión ordinaria celebrada o 2 de abril de 2016, aprobou inicialmente a Ordenanza fiscal n.º 8 reguladora do Imposto sobre bens inmobles, variando a redacción do seu artigo 4.º. Sométese o expediente a información pública e audiencia dos interesados, mediante publicación deste anuncio no Boletín Oficial da Provincia e no taboleiro de anuncios do Concello, polo prazo de trinta días para que poidan presentar reclamacións e suxestións, que serán resoltas pola Corporación. De non se presentaren reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Vimianzo, a 12 de abril de 2016. O alcalde Manuel Antelo Pazos
20/04/2016 | Administración LocalMunicipal
Brión
Aprobacion de padróns do prezo público polos servizos de axuda no fogar básica e dependencia do mes de marzo de 2016

ANUNCIO APROBACIÓN DE PADRÓNS DO PREZO PÚBLICO POLOS SERVIZOS DE AXUDA NO FOGAR BÁSICA E DEPENDENCIA DO MES DE MARZO DE 2016 Mediante resolución de Alcaldía de data de 13 de abril de 2016 aprobouse o padrón do servizo de axuda no fogar básica e dependencia do mes de marzo. De acordo co disposto no artigo 102.3 da Lei 58/2003, de 17 de decembro, xeral tributaria, notifícanse colectivamente os recibos derivados destes padróns. De conformidade coa Ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real decreto lexislativo 2/2004, de 5 de marzo, polo que se aproba o texto refundido da Lei das facendas locais, contra o acordo de aprobación dos padróns e das súas liquidacións poderase interpor recurso de reposición no prazo dun mes, a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 25/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei xeral tributaria, fíxase como prazo de pago en período voluntario, dende o 14 de abril de 2016 ao 14 de xuño de 2016. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 13 de abril de 2016. O alcalde José Luís García García
20/04/2016 | Administración LocalMunicipal
Miño
Contrato do subministro de dúas fotocopiadoras mediante a modalidade de renting para o concello de Miño

1.- ENTIDADE ADXUDICADORA: Concello de Miño 2.- OBXECTO DO CONTRATO: Contrato de do subministro de dous fotocopiadoras mediante a modalidade de renting para o concello de Miño 3.- TRAMITACIÓN E PROCEDEMENTO DE ADXUDICACIÓN: a) Tramitación: Ordinaria. b) Procedemento: aberto con varios criterios de adxudicación.4.- ORZAMENTO DE LICITACIÓN: Prezos máximos de licitación sinalados na cláusula 2 do prego de cláusulas administrativas particulares. As proposicións económicas dos licitadores non poderán exceder deste orzamento.5.- APLICACIÓN ORZAMENTARIA.151/20800 920/20800 6.- GARANTÍAS: 5% a calcular sobre o importe de licitación do contrato.7.- TAXAS DO CONTRATO: 0,5% del prezo de licitación do contrato, con un máximo de 151 euros.8.- REVISIÓN DE PREZOS: Non 9.- DURACIÓN DO CONTRATO: 4 anos a partir da data na que se formalice a recepción do subministro, con posibilidade de prórroga de 2 anos.10.- PRAZO DE PRESENTACIÓN DE PROPOSICIÓNS: Poderán presentar proposicións todos o interesados no prazo de 15 días naturais a contar dende o día seguinte a última publicación do anuncio de licitación no BOP e no perfil do contratante. (www.concellodemino.com). 11.- LUGAR DE PRESENTACIÓN DE PROPOSICIÓNS.- Rexistro municipal. Concello de Miño, rúa da Carreira, núm.38-15630 Miño. Teléfono: 981782006. Fax: 981783175. Horario de 9.00 a 14.00 horas, de luns a venres e de 10:30 a 13 horas, os sábados.12.- MESA DE CONTRATACIÓN.- Si.13.- DOCUMENTACIÓN: A que figura nos pregos.14.- GASTOS DE ANUNCIOS: O adxudicatario estará obrigado a pagar os gastos de publicación de anuncios ata a contía de 500 euros.15.- PUBLICACIÓN ADXUDICACIÓN: Perfil do Contratante do Concello de Miño (www.concellodemino.com). Miño, 11 de abril de 2016 O concelleiro delegado da área de urbanismo, facenda e persoal Agustín Andrés Andrés
20/04/2016 | Administración LocalMunicipal
Arteixo
Contratación, Bens e Patrimonio
Aprobación inicial da rectificación e actualización do Inventario de Bens e Dereitos do Concello de Arteixo

ANUNCIO Consonte ao acordo plenario do Concello de Arteixo, adoptado en sesión ordinaria celebrada no trinta e un de marzo de dous mil dezaseis, sométese a información pública por período de TRES MESES (a contar desde o día seguinte ao da publicación do presente anuncio no Boletín Oficial da Provincia da Coruña), a aprobación inicial da rectificación e actualización do Inventario Municipal de Bens e Dereitos do Concello de Arteixo, contida no documento técnico denominado “Inventario do Patrimonio do Concello”. Durante o devandito prazo as persoas interesadas poderán examinar o expediente e formular as alegacións que ao seu dereito corresponda, polo que, a tales efectos, o expediente poderá ser obxecto de consulta na sede do Concello de Arteixo, sito na Praza Alcalde Ramón Dopico núm.1, Arteixo, de luns a venres en horario de 9.00 a 14.00 horas, e os sábados de 9.30 a 13.30 horas. Arteixo, 13 de abril de 2016. P. D. O concelleiro do Departamento da Área de Obras e Servizos Municipais (Decreto n.º 1336 de data 06/07/2015) Asdo.: José Ramón Amado de la Fuente
20/04/2016 | Administración LocalMunicipal
Vimianzo
Aprobación da bolsa de emprego, para a contratación dun/ha técnico/a de normalización lingüística

Por resolución da Alcaldía núm.453/2016, do 08/04/2016, aprobouse a seguinte bolsa de emprego, para a contratación dun/ha técnico/a de normalización lingüística, baixo a modalidade de interino, a xornada completa, por orde de puntuación: Segundo o establecido na base 10.ª das bases para a formación da antedita bolsa, esta listaxe será utilizada para posibles coberturas, por calquera causa da praza, sempre que non transcorresen máis de dous anos dende a publicación no BOP da bolsa de emprego. Vimianzo, 11 de abril de 2016. O alcalde, Manuel Antelo Pazos
20/04/2016 | Administración LocalMunicipal
Negreira
Anuncio relativo á exposición pública do padrón das taxas polos servizos de subministración de auga, conservación de contadores, canon da auga, coeficiente de vertedora e saneamento, correspondentes ó 1º trimestre de 2016

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 1º trimestre de 2016, o citado Padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, os luns, martes, mércores e venres, e de 9:00 a 10:30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, os luns, martes, mércores e venres, e de 9:00 a 10:30 horas os xoves. Transcurrido o período voluntario de pago establecido, ate 30 de xuño de 2016, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA,06 de ABRIL de 2016. O SR. ALCALDE Asdo./ Jorge Jesús Tuñas Caamaño.
20/04/2016 | Administración LocalMunicipal
Mugardos
Exposición pública aprobación de padrón fiscal SAF marzo de 2016

Unha vez aprobados definitivamente por resolución desta Alcaldía nº215/2016, ditada o 06.04.2016, os padróns do servizo de axuda no fogar de prestación básica e de prestación de dependencia correspondentes ao mes de marzo de 2016, para os efectos tanto da súa notificación colectiva, nos termos que se deducen do artigo 102.3 da Lei 58/2003, do 17 de decembro, xeral tributaria, como da submisión dos mesmos a trámite de información pública, por medio deste anuncio expóñense ao público e no taboleiro municipal de edictos, por un prazo de 15 días hábiles, a contar dende o día seguinte ao da publicación do presente anuncio no BOP, co fin de que aqueles que se consideren interesados poidan formular todas as observacións, alegacións ou reclamacións que teñan por convenientes. Contra o acto de aprobación dos devanditos padróns e/ou liquidacións contidas neles poderase interpor un recurso previo de reposición ante a Alcaldía, como establece o artígo 108 da Lei 7/1985, do 2 de abril, reguladora das bases de réxime local e no artígo 14.2 do texto refundido da lei reguladora das facendas locais aprobado por Real Decreto Lexislativo 2/2004, do 5 de marzo, no prazo de un mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo de Ferrol, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. O prazo de cobro en período voluntario será de 2 meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Non obstante, o cobro das taxas realizarase mediante domiciliación bancaria, una vez transcorrido o período de exposición pública. Os contribuíntes que reciban a carta de pagamento poderán pagalo presentando o aviso na oficina de recadación do concello no horario e prazo establecidos. En Mugardos, 11 de abril de 2016. O ALCALDE Asdo.: Juan Domingo de Deus Fonticoba.
20/04/2016 | Administración LocalMunicipal
Rianxo
Secretaría
Rectificación das bases para a concesión das axudas á rehabilitación de edificios e vivendas na Área de Rexeneración e Renovación Urbana de Rianxo, Rianxiño e Fincheira (5.ª fase)

ANUNCIO Rectificación das Bases para a concesión das axudas á rehabilitación de edificios e vivendas na Área de Rexeneración e Renovación Urbana de Rianxo, Rianxiño e Fincheira (5.ª fase) En sesión da xunta de goberno local do 11/04/2016 adoptouse o seguinte acordo: Primeiro: Rectificar o apartado primeiro da base 3.ª das bases reguladoras para a concesión das axudas á rehabilitación dos edificios e vivendas na Área de Rexeneración e Renovación Urbana de Rianxo, Rianxiño e Fincheira (5.ª fase) aprobadas pola Xunta de Goberno Local o 21/12/2015, do xeito seguinte: Onde di: “A contía das axudas económicas ascenderá a 44.700,00 € que por tratarse de axudas plurianuais se repartirá consonte o seguinte cadro: Debe dicir: “A contía das axudas económicas ascenderá a 41.200,00 € que por tratarse de axudas plurianuais se repartirá consonte o seguinte cadro e con imputación á aplicación orzamentaria 1522.78000 e proxecto de gasto 2015/2/22/1: O contido restante da base 3.ª queda co literal aprobado pola Xunta de Goberno Local o 21/12/2015. Segundo: Darlle publicidade a este acordo polos mesmos medios da publicidade da convocatoria: BOP, taboleiro de anuncios do Concello, a web municipal. Terceiro: Ampliar en 7 días naturais o prazo de presentación de solicitudes de 120 días previsto no apartado 4 da base 9ª, de modo que esta base queda redactada como segue: “O prazo de presentación das solicitudes será de 127 días naturais a contar desde o día seguinte da publicación das presentes bases da convocatoria no Boletín Oficial da Provincia (BOP)”. Rianxo, 13 de abril de 2016. O alcalde Asdo.: Adolfo F. Muíños Sánchez
20/04/2016 | Administración LocalMunicipal
Noia
Administración Financeira. Intervención
Anuncio publicación bases IX concurso de pintura ao aire libre “Juan José Fernández Leiceaga (Sese)”

- Faise público que por Resolución do concelleiro delegado número 565/2016 apróbanse as bases reguladoras do IX concurso de pintura ao aire libe “Juan José Fernández Leiceaga (Sesé)”, que se celebrará con motivo das festas de San Marcos 2016, o día 23 de abril de 2016. Bases que están ao público no Taboleiro de Edictos do Concello situado na rúa Rosalía de Castro núm 2 de Noia; onde se poderán consultar en horario de 8:00 a 15:00 horas de luns a venres, e sábados de 10:30 a 13:00 horas, ata o día 23 de abril de 2016 e durante o cal todas as persoas interesadas poderán formular as alegacións ou suxestións que estimen pertinentes. Noia, 6 de abril de 2016 O concelleiro delegado Saturnino Balderrábano Mayo
20/04/2016 | Administración LocalMunicipal
Vimianzo
Anuncio de exposición pública

O Pleno do Concello, na sesión ordinaria celebrada o 2 de abril de 2016, aprobou inicialmente a ordenanza de emerxencia social municipal do Concello de Vimianzo e os seus anexos, nos termos que figuran no correspondiente expediente. Sométese o expediente a información pública e audiencia dos interesados, mediante publicación deste anuncio no Boletín Oficial da Provincia e no taboleiro de anuncios do Concello, polo prazo de trinta días para que poidan presentar reclamacións e suxestións, que serán resoltas pola Corporación. De non se presentaren reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Vimianzo, a 12 de abril de 2016 O alcalde, Manuel Antelo Pazos
20/04/2016 | Administración LocalMunicipal
A Coruña
Área de Facenda e Administración
Servizo de Xestión Tributaria. Departamento de Facenda e Xestión de Tributos
Aprobación provisional da Ordenanza nº 46 reguladora do prezo público pola prestación de servizos no Centro Municipal de Empresas Igrexario da Grela

O Concello Pleno en sesión celebrada o día 11 de abril de 2016, acordou aprobar, provisionalmente, a modificación da Ordenanza nº 46 reguladora do prezo público pola prestación de servizos no centro municipal de empresas igrexario da Grela. O acordo provisional estará exposto ao público durante o prazo de trinta días hábiles, mediante edicto publicado no taboleiro de anuncios do Concello, coa finalidade de que os interesados poidan examinar o expediente e presentar as reclamacións que estimen oportunas, de conformidade co disposto no artigo 17 do Real Decreto Lexislativo 2/2004, do 5 de marzo, polo que se aproba o texto refundido da lei reguladora de facendas locais. De non presentarse reclamacións no citado prazo, o acordo provisional elevarase automaticamente a definitivo e procederase á publicación do texto íntegro da ordenanza. O expediente administrativo está posto a disposición dos interesados para o seu exame no Servizo de Xestión Tributaria do Concello da Coruña - Rúa da Franja nº 20. A Coruña, 12 de abril de 2016 O director de Economía e Facenda, Eduardo Mera Rico
20/04/2016 | Administración LocalMunicipal
Cariño
Aprobación inicial Ordenanza venda ambulante no termo municipal de Cariño

O Pleno deste Concello, na súa sesión ordinaria celebrada o dia 1 de abril de 2016, aprobou inicialmente a Ordenanza municipal de venda ambulante no termo municipal de Cariño. O expediente estará exposto ao público, ós efectos de que os interesados poidan examinalo e presentar, no seu caso, as reclamacións que estimen oportunas, dentro do prazo de trinta días hábiles, contados a partir do seguinte ó desta publicación, e segundo o disposto no artigo 49 da Lei 7/1985, de 2 de abril, Reguladora das Bases de Réxime Local. Cariño, 13 de abril de 2016 O Alcalde Asdo: José M. Alonso Pumar
20/04/2016 | Administración LocalMunicipal
Miño
Bases dos premios dos certames organizados polo Concello de Miño co gallo do Día das Letras Galegas 2016

A concelleira delegada da Área de Cultura e Educación no Decreto do 12 de abril de 2016 procedeu á aprobación das bases da convocatoria do XXVI Certame de Relato Curto, XXVI Certame de Debuxo e XIX Certame de Poesía organizados co gallo do Día das Letras Galegas. As bases íntegras estarán a exposición pública no taboleiro de edictos municipal. Miño, 12 de abril de 2016 A concelleira de Cultura e Educación Santino Zaidani Alaca
20/04/2016 | Administración de JusticiaJuzgados de Instrucción
Instrucción 1 Santiago de Compostela
Juicio de faltas número 7298/2014

JUICIO DE FALTAS N.° 0007298/2014 Delito/falta: FALTA DE AMENAZAS E D I C T O DOÑA MARCELA VIVIANA DEMELSA DE LEMA SADEK, letrada de la Administración de justicia del JDO. de Instrucción n.° 1 de Santiago de Compostela, por el presente HACE SABER: Que en los autos de juicio de faltas n.° 0007298/2014 ha recaído sentencia de fecha de cinco de octubre de 2015, que en su encabezamiento y parte dispositiva son del tenor literal siguiente: “SENTENCIA: 00300/2015 Procedimiento: JUICIO DE FALTAS 0007298/2014 S E N T E N C I A En Santiago de Compostela, a cinco de outubro de dous mil quince. Vistos por min, dona Ana López-Suevos Fraguela, Maxistrada do Xulgado de Instrución n.° 1 de Santiago de Compostela, os autos do xuízo de faltas n.° 7298/2014 no que son parte: dona Camila Fernanda Marciana Otte Boisset, en cualidade de denunciante, quen comparecen persoalmente; e denunciado, don Maximiliano Jose Moiche Stadler, quen non compareceu. DISPOÑO Que debo condenar e condeno a don Liangliang Laghmari Morer como autor responsábel dunha falta de ameazas do artigo 620.2 CP á pena de vinte días de multa cunha cota diaria de seis euros, cunha responsabilidade persoal subsidiaria para o caso de impago da multa dun día de privación de liberdade por cada dúas cotas diarias non satisfeitas, así como ao pagamento das custas causadas. Contra a presente resolución cabe recurso de apelación a interpoñer neste Xulgado no prazo de cinco seguintes á súa notificación para a súa resolución pola Audiencia Provincial de A Coruña. Notífiquese esta sentenza ás partes. Así o pronuncio, mando e asino. PUBLICACIÓN.–Dada, lida e publicada foi a anterior sentenza pola Maxistrada que a ditou, estando celebrando audiencia pública no mesmo día da súa data, do que eu, o Secretario, dou fe.” Concuerda bien y fielmente con su original al que me remiro para que así conste y sirva de NOTIFICACIÓN A Maximiliano Jose Moiche Stadler, la extiendo y firmo el presente testimonio en SANTIAGO DE COMPOSTELA, a seis de abril de 2016. LA LETRADA DE LA ADMINISTRACIÓN DE JUSTICIA
11/04/2016 | Administración LocalMunicipal
Cambre
Aprobación inicial da modificación das bases de execución do orzamento prorrogado para o exercicio 2016

O Pleno desta corporación, en sesión ordinaria celebrada con data 30 de marzo de 2016, acordou aprobar inicialmente a modificación da Vixésimo Segunda das Bases de execución do orzamento xeral prorrogado para o exercicio 2016. Na Intervención desta entidade local e conforme dispoñen os artigos 112 da Lei 7/1985, do 2 de abril, e 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, atópase exposto ao público o expediente, por espazo de quince días hábiles, contados dende a publicación do presente anuncio no Boletín Oficial da Provincia para os efectos de reclamacións. De non se presentaren reclamacións, a modificación considerarase definitivamente aprobada. Cambre, 1 de abril de 2016. O Alcalde Asdo.: Óscar A. García Patiño
11/04/2016 | Administración LocalMunicipal
Brión
Formalización de contrato

EDICTO Con data 1 de marzo de 2016 formalizouse entre a empresa Javi-Luz Electricidad, S. L., con CIF B-70054002, e este Concello o contrato de servizos de: mantemento e reparación das redes de iluminación pública do Concello de Brión, polo prazo de catro anos, con efectos desde o 1 de marzo de 2016, non podendo prorrogarse a súa vixencia, e polo prezo de 38.399,35 €/ano, IVE incluído. O que se fai público en cumprimento do disposto no art.154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público. Brión, 4 de abril de 2016. O alcalde José Luis García García
11/04/2016 | Administración LocalMunicipal
Brión
Formalización de contrato

EDICTO Con data 18 de febreiro de 2016 formalizouse entre a empresa Atendo Calidade, S. L., con CIF B-36875938, e este Concello o contrato de servizos de: axuda no fogar, polo prazo de dous anos, contado a partir do día 1 de marzo de 2016, con posibilidade de dúas prórrogas de un ano e polos seguintes prezos unitarios: O que se fai público en cumprimento do disposto no art.154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público. Brión, 4 de abril de 2016. O alcalde José Luis García García
11/04/2016 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.51291-Jesús José Santasmarinas Devesa - Boqueixón

Jesús José Santasmarinas Devesa, solicita de Augas de Galicia a autorización de obras no lugar de Deseiro, parroquia de Sergude (San Breixo), t. m. de Boqueixón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.51291 As obras solicitadas desevolveranse na parcela nº 485 do polígono nº 505, na zona de policía do río Sáramo, no lugar de Deseiro de Abaixo, parroquia de Sergude, t. m. de Boqueixón, e descríbense no documento titulado “Proyecto de ampliación y legalización de naves agrícolas en Deseiro de Abaixo-Sergude”, de data 21/08/2015. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 22 de marzo de 2016 O xefe do servizo territorial Ángel Gómez Rey
11/04/2016 | Administración LocalMunicipal
Rianxo
Secretaría
Desafectación “escola vivenda Vacariza”

Asunto: desafectación “escola vivenda Vacariza” O 31/03/2016 o Pleno do Concello aprobou inicialmente a desafectación do ben inmoble “Escola vivenda Vacariza” no lugar da Vacariza, 83, Rianxo, desafectándoo do dominio público e cualificándoo como ben patrimonial. Ábrese un trámite de información pública por un prazo dun mes para que se poidan presentar reclamacións e suxestións; de non habelas, elevarase automaticamente a definitivo o acordo que se aprobou inicialmente (artigo 8 do Real Decreto 1372/1986, do 13 de xuño, polo que se aproba o Regulamento de bens das entidades locais). Rianxo, 4 de abril de 2016. O alcalde Adolfo Muíños Sánchez.
11/04/2016 | Administración LocalMunicipal
Brión
Aprobación definitiva de derrogación de ordenanza fiscal

EDICTO O Pleno do Concello, en sesión de data 17.02.2016, aprobou provisionalmente a derrogación da Ordenanza fiscal reguladora da taxa por prestación do servizo de apoio psicoterapéutico e estimulación/reeducación da linguaxe. O expediente foi exposto ao público mediante anuncio publicado no taboleiro de edictos do Concello e no BOP núm.37, do 25.02.2016, non téndose presentado ningunha reclamación, polo que elevouse a definitivo o acordo de derrogación da ordenanza sinalada, publicada no BOP do 07.11.2002. O que se fai público para xeral coñecemento. Brión, 4 de abril de 2016. O alcalde José Luis García García